Nr. 16642/16.04.2025

**REFERAT DE APROBARE**

**la Proiectul de hotărâre** **privind darea în administrare a unor active achiziționate în cadrul proiectului *“Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj”***

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Consiliul Județean Cluj în parteneriat cu Spitalul Clinic de Urgență pentru Copii Cluj-Napoca a implementat contractul de finanțare nr. 4627/02.09.2019 pentru proiectul *“**Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj ”, SMIS 123738.* Proiectul a fost finanțat prin Programul Operațional Regional 2014-2020 – Axa prioritară 8 – Dezvoltarea Iinfrastructurii sanitare și sociale; Prioritatea de ivestiții 8.1 – Investiții în infrastructurile sanitare și sociale care contribuie la dezvoltarea la nivel național, regional și local, reducând inegalitățile în ceea ce privește starea de sănătate, și promovând incluziunea socială prin îmbunătățirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunități.  Obiectivul general al proiectului la reprezentat creșterea calitătii actului medical si asigurarea unui diagnostic si tratament de inalta calitate tuturor copiilor ce ajung in cadrul Ambulatoriului Clinic de Psihiatrie Pediatrica. Dezvoltarea permanentă a serviciilor adresate persoanelor cu tulburări psihice mintale constitue o prioritate medicală continuă. Extinderea modernizarea și dotarea cu echipamente medicale performante este un pas important în asigurarea serviciilor medicale de calitate.  Obiectivul specific al proiectului îl reprezintă reabillitarea, modernizarea dar și dotarea Ambulatoriului Clinic de Psihiatrie Pediatrică, în vederea satisfacerii nevoilor copiilor cu probleme de sănătate mintală, cu atenție specială acordată copiilor cu risc major, celor aparținând grupurilor minoritare, copiilor lipsiți de îngrijirea părinților, celor care trăiesc în sărăcie sau în conflict cu legea.  Proiectul constă în extinderea și modernizarea corpului de clădire existent pe amplasament, principalele caracteristici ale clădirii rezultate fiind:   * regim de înălțime S+P+3E; * suprafața construită la sol: 960 mp din care: existent 368 mp și nou construit 592 mp; * suprafața construită desfășurată: 4523,48 mp   În paralel cu lucrările de execuție a fost desfășurată activitatea de achiziționare a dotărilor spațiilor Ambulatoriului Clinic de Psihiatrie Pediatrică. Dotările au fost structurate pe loturi, în funcție de specificul acestora: mobilier, echipamente medicale, echipamente oficiu, aparate de curățenie, calculatoare, dotari sportive, dotări divertismet, softuri, licențe etc.  Prin implementarea acestui proiect s-au achiziționat 1127 de echipamente/dotări medicale și spitalicești achiziționate în cadrul a 17 proceduri de licitație derulate de către autoritatea contractantă.  În scopul reglementării situației juridice a dotărilor/echipamentelor achiziționate prin proiect, urmează a fi încheiat un contract de administrare între părți, respectiv între Județul Cluj – Consiliul Județean Cluj și Spitalul Clinic de urgență pentru Copii Cluj-Napoca.  Darea în administrare a bunurilor proprietate publică (aplicabilă și bunurilor proprietate privată) este reglementată în prezent de dispozițiile art. 298 și următoarele din O.U.G. nr. 57/2019, cu modificările și completările ulterioare, precum și de dispozițiile Legii nr. 287/2009 privind Codul civil, cu modificările și completările ulterioare.  Conform prevederilor art. 868 din Codul civil, dreptul de administrare aparține regiilor autonome, sau după caz, autorităților administrației publice centrale/locale și altor instituții publice de interes național/județean sau local.  Potrivit prevederilor art. 297 coroborate cu prevederile art. 362 din Ordonanța de Urgență nr. 57/ 2019 privind Codul administrativ, cu modificările și completările ulterioare, bunurile proprietate publică/privată ale unităților administrativ teritoriale pot fi date în administrare instituțiilor publice regiilor autonome, autorităților administrației publice centrale sau locale, precum și altor instituții de interes public național/ județean/ local. |
| * 1. **Cerinţe care reclamă oportunitatea actului administrativ:** |
| Conform art. 173 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Consiliul Județean, în exercitarea atribuțiilor prevăzute la alin. (1) lit. d), asigură, potrivit competențelor sale și în condițiile legii, cadrul necesar pentru furnizarea serviciilor publice de interes județean privind sănătatea.  Prin implementarea proiectului s-a urmărit extinderea, modernizarea și dotarea Ambulatoriului Clinic de Psihiatrie Pediatrică, în vederea satisfacerii nevoilor copiilor cu probleme de sănătate mintală, cu atenție specială acordată copiilor cu risc major, celor aparținând grupurilor minoritare, copiilor lipsiți de îngrijirea părinților, celor care trăiesc în sărăcie sau în conflict cu legea.  Având în vedere cele menționate mai sus, coroborat cu cele menționate la pct. 1.1, considerăm oportună adoptarea hotărârii privind darea în administrare a activelor achiziționate în cadrul proiectului *”Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj”*. |
| 1. **Schimbări preconizate:** |
| Prin darea în administrare a activelor achiziționate prin proiectul *”Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj”*, conform Anexei nr. 1 la HCJ, se asigură dotarea Ambulatoriului de Psihiatrie Pediatrică din cadrul Spitalului Clinic de Urgență pentru Copii Cluj- Napoca cu dotări și echipamente medicale performante în vederea asigurării unor servicii medicale de calitate. |
| **Secțiunea a 2-a – Impactul socio-economic:** |
| Utilizarea activelor achiziționate prin proiectul *”Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj”,* conform Anexei nr. 1 la HCJ, asigură dotările necesare în vederea creșterii calitătii actului medical și asigurarea unui diagnostic și tratament de înaltă calitate. |
| **Secțiunea a 3-a – Impactul financiar asupra bugetului judeţului pe termen scurt (an curent)/lung:** |
| Prin *Hotărârea Consiliului Județean Cluj nr. 78/2024 pentru modificarea Hotărârii Consiliului Județean Cluj nr.162/2018 privind aprobarea Proiectului ”Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj” și a cheltuielilor legate de proiect* a fost aprobată valoarea totală a proiectului în valoare de 38.869.411,90 lei (TVA inclus), din care:   * 10.700.750 lei (TVA inclus) - valoare eligibilă * 28.168.661,9 lei (TVA inclus) - valoare neeligibila * 214.015 lei ( TVA inclus) – valoarea cofinanțării eligibile a beneficiarului (2%).   **Valoarea celor 1127 echipamente/produse recepționate de Consiliul Județean Cluj și propuse pentru darea în administrare este de 4.135.112.59 lei (TVA inclus),** valoare ce  a fost asigurată din bugetul propriu al Județului Cluj . |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Ulterior recepționării bunurilor mobile ce fac obiectul prezentului proiect de hotărâre, acestea au fost înregistrate în evidențele financiar contabile ale Consiliului Județean Cluj, amortizarea lor fiind în sarcina Consiliului Județean Cluj. |
| **Secțiunea a 6-a – Anexe la referatul de aprobare:** |
| Nu este cazul |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind darea în administrare a unor active achiziționate în cadrul proiectului *“******Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj”***

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ................. din…. …………….... privind darea în administrare a unor active achiziționate în cadrul proiectului *“ Extinderea și modernizarea Ambulatoriului de Psihiatrie Pediatrică din cadrul Spitalului Clinic de Urgență pentru Copii Cluj ”,* propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 16642/16.04.2025; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 16645/16.04.2025 şi Avizul cu nr. .............. din ............................. adoptat de Comisia de specialitate nr. ……..….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Hotărârea Consiliului Județean Cluj nr.*162/2018 privind aprobarea Proiectului ”Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj”,* cu modificările și completările ulterioare;
* Contractul de finanțare nr. 4627/02.09.2019 pentru proiectul *“Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj* încheiat între Ministerul Dezvoltării Regionale și Administrației Publice, Organismul Intermediar Agenția de Dezvoltare Regională Nord-Vest și UAT Județul Cluj;

Luând în considerare dispozițiile:

* art. 2 și ale art. 80 – 84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 137 și ale art. 142 -153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. c)-d), alin. (4) lit. b), alin. (5) lit. c), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 867 – 870 din Legea privind Codul civil nr. 287/2009, republicată, cu modificările şi completările ulterioare;
* art. 199 din Legea privind reforma în domeniul sănătății nr. 95/2006, republicată, cu modificările și completările ulterioare

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă darea în administrarea *Spitalului Clinic de Urgență pentru Copii Cluj* -Napoca a activelor achiziționate în cadrul Proiectului “*Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj*”, având datele de identificare cuprinse în **Anexa nr. 1** care face parte integrantă din prezenta hotărâre.

**Art. 2**. Activele menționate la art. 1 se dau în administrare pe o perioadă de 10 ani, cu posibilitatea prelungirii acesteia, conform prevederilor contractului de administrare cuprins în **Anexa nr. 2** care face parte integrantă din prezenta hotărâre.

**Art. 3.** **(1)** Drepturile și obligațiile părților vor fi prevăzute în contractele de administrare care vor fi încheiate în termen de maximum 30 de zile de la comunicarea prezentei hotărâri.

**(2)** Predarea-primirea activelor menționate la art. 1 se va efectua pe bază de proces-verbal de predare-primire încheiat între reprezentanții părților, în termen de maximum 10 zile de la semnarea contractelor de administrare.

**(3)** Se împuternicește domnul Alin Tișe - Președinte al Consiliului Județean Cluj, ca în numele și pentru Județul Cluj, să semneze contractul de administrare prevăzut la articolul 2.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Dezvoltare şi Investiţii, precum și Spitalul Clinic de Urgență pentru Copii Cluj-Napoca.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane, Direcției Dezvoltare și Investiții, Spitalului Clinic de Urgență pentru Copii Cluj-Napoca, precum și Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi postare pe pagina de internet ”www.cjcluj.ro”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ……........................... 2025**

*Prezenta hotărâre a fost adoptată cu ..… voturi “pentru” ….. voturi “împotrivă”, …. ”abţineri” şi ……. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

DIRECŢIA DEZVOLTARE ȘI INVESTIȚII

Serviciul Managementul Proiectelor

Nr. 16645/16.04.2025

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | Proiectul de hotărâre privind darea în administrare a unor active achiziționate în cadrul proiectului “*Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj*” | | |
| **Compartiment de resort:** | | Direcția Dezvoltare și Investiții – Serviciul Managementul Proiectelor | | |
| **Secțiunea 1 – Documentare și analiză:** | | | | |
| Conform art. 173 alin. (1) lit. d) coroborat cu alin. (5) lit. c) din Codul administrativ, consiliile județene au ca și atribuție asigurarea cadrului necesar pentru furnizarea serviciilor publice de interes județean privind sănătatea.  Prezentul proiect de hotărâre este elaborat în concordanță cu și în aplicarea următoarelor acte normative:   * Hotărârea Consiliului Județean Cluj nr.*162/2018 privind aprobarea Proiectului ”Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj”;* * Contractul de finanțare nr. 4627/02.09.2019 pentru proiectul *“Extinderea și modernizarea Ambulatoriului de Psihiatrie Pediatrică din cadrul Spitalului Clinic de Urgență pentru Copii Cluj* încheiat între Ministerul Dezvoltării Regionale și Administrației Publice, Organismul Intermediar Agenția de Dezvoltare Regională Nord-Vest și UAT Județul Cluj | | | | |
| **Secțiunea a 2-a –** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Consiliul Județean Cluj în parteneriat cu Spitalul Clinic de Urgență pentru Copii Cluj-Napoca a implementat contractul de finanțare nr. 4627/02.09.2019 pentru proiectul *“Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj ”.* Proiectul a fost finanțat prin Programul Operațional Regional 2014-2020 – Axa prioritară 8 – Dezvoltarea Iinfrastructurii sanitare și sociale; Prioritatea de ivestiții 8.1 – Investiții în infrastructurile sanitare și sociale care contribuie la dezvoltarea la nivel național, regional și local, reducând inegalitățile în ceea ce privește starea de sănătate, și promovând incluziunea socială prin îmbunătățirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunități.  Obiectivul general al proiectului la reprezentat creșterea calitătii actului medical si asigurarea unui diagnostic si tratament de inalta calitate tuturor copiilor ce ajung in cadrul Ambulatoriului Clinic de Psihiatrie Pediatrica. Dezvoltarea permanentă a serviciilor adresate persoanelor cu tulburări psihice mintale constitue o prioritate medicală continuă. Extinderea modernizarea și dotarea cu echipamente medicale performante este un pas important în asigurarea serviciilor medicale de calitate.  Obiectivul specific al proiectului îl reprezintă reabillitarea, modernizarea dar și dotarea Ambulatoriului Clinic de Psihiatrie Pediatrică, în vederea satisfacerii nevoilor copiilor cu probleme de sănătate mintală, cu atenție specială acordată copiilor cu risc major, celor aparținând grupurilor minoritare, copiilor lipsiți de îngrijirea părinților, celor care trăiesc în sărăcie sau în conflict cu legea.  Proiectul constă în extinderea și modernizarea corpului de clădire existent pe amplasament, principalele caracteristici ale clădirii rezultate fiind:   * regim de înălțime S+P+3E; * suprafața construită la sol: 960 mp din care: existent 368 mp și nou construit 592 mp; * suprafața construită desfășurată: 4523,48 mp   În paralel cu lucrările de execuție a fost desfășurată activitatea de achiziționare a dotărilor spațiilor Ambulatoriului Clinic de Psihiatrie Pediatrică. Dotările au fost structurate pe loturi, în funcție de specificul acestora: mobilier, echipamente medicale, echipamente oficiu, aparate de curățenie, calculatoare, dotari sportive, dotări divertismet, softuri, licențe etc.  Prin implementarea acestui proiect s-au achiziționat 1127 de echipamente/dotări medicale și spitalicești achiziționate în cadrul a 17 proceduri de licitație derulate de către autoritatea contractantă.  Prin darea în administrare a activelor achiziționate prin proiectul "“*Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj*” conform Anexei nr. 1 la HCJ, se vor asigura servicii medicale de înaltă calitate.  Prin proiectul de hotărâre analizat se respectă și se pun în aplicare prevederile/normele aplicabile domeniului reglementat, respectiv prevederile art. 792 – 857 și ale art. 867 – 870 din Legea privind Codul civil nr. 287/2009, republicată, cu modificările şi completările ulterioare; art. 173 alin. (4) lit. a), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.  Ținând seama de constatările precizate mai sus, opinăm faptul că proiectul de hotărâre este fundamentat, din punct de vedere al reglementărilor specifice aplicabile, raportat la atribuțiile și competențele specifice acestui compartiment, sens în care propunem analizarea şi supunerea spre dezbatere şi adoptare a proiectului de hotărâre în cauză, în prima şedinţă ordinară a Consiliului Judeţean Cluj, în conformitate cu procedurile prevăzute de Regulamentul de organizare şi funcţionare al Consiliului Judeţean Cluj. | | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | | |
| Prin *Hotărârea Consiliului Județean Cluj nr. 78/2024 pentru modificarea Hotărârii Consiliului Județean Cluj nr.162/2018 privind aprobarea Proiectului ”Extinderea și modernizarea Ambulatoriului Clinic de Psihiatrie Pediatrică din cadrul Spitalului Clinic de Urgență pentru Copii Cluj” și a cheltuielilor legate de proiect* a fost aprobată valoarea totală a proiectului în valoare de 38.869.411,90 lei (TVA inclus), din care:   * 10.700.750 lei (TVA inclus) - valoare eligibilă * 28.168.661,9 lei (TVA inclus) - valoare neeligibila * 214.015 lei ( TVA inclus) – valoarea cofinanțării eligibile a beneficiarului.   **Valoarea celor 1127 de echipamente/produse recepționate de Consiliul Județean Cluj și propuse pentru darea în administrare este de 4.135.112,59 (TVA inclus)** valoare ce  a fost asigurată din bugetul propriu al Județului Cluj .  Sarcini de natură administrativă pentru Direcția de Dezvoltare și Investiții, rezultate din actul adminstrativ constau în:  ― încheierea contractului de dare în administrare;  ― încheierea proceselor verbale de predare primire. | | | | |
| ***Secțiunea a 4-a - Concluzii/propuneri:*** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a. | | | | |
|  | **Prenume și nume** | | **Data** | **Semnătura** |
| Avizat: director executiv | Mariana RAȚIU | | 16.04.2025 |  |
| Verificat: șef serviciu | Diana COMAN | | 16.04.2025 |  |
| Elaborat: consilier | Niculina RAD  Claudia RUSU | | 16.04.2025 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA DEZVOLTARE ȘI INVESTIȚII | 16.04.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina ILINCA |  | | Aviz acordat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | Avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 |  |  |  |